ai4bharat/Pralekha huggingface dataset:
الیکٹرانکس اور اطلاعات تکنالوجی کی وزارت
خوانچہ والوں کیلئے ڈیجیٹل آن بورڈنگ کی خصوصی مہم کا آغاز
غیر منظم شعبہ کی مالیاتی شمولیت کو فروغ دینے اور خوانچہ والوں کو ڈیجیٹل طریقہ سے بااختیار بنانے کی مہم
پی ایم سواندھی اسکیم کے تحت خوانچہ والوں کی ڈیجیٹل آن بورڈنگ کیلئے خصوصی مہم کے پائلٹ رن کا آغاز آج الیکٹرانکس آن اطلاعاتی ٹیکنالوجی کی وزارت کے سکریٹری جناب اجے پرکاش ساہنی اور مکانات اور شہری امور کے سکریٹری جناب درگا شنکر مشرا کے ذریعہ مشترکہ طور پر ایک ورچوئل تقریب میں کیا گیا ۔مہم کا آغاز آج وزیر اعظم جناب نریندر مودی کے ‘سب کا ساتھ سب کا وکاس’کے وژن کے مطابق کیا گیا۔
اس خصوصی مہم کامقصد یوپی آئی کیو آر کوڈ کے بارے میں خوانچہ والوں تحریک دینے اور ڈیجیٹل ادائیگی کو قبول کرنے کی شروعات کیلئے ان کی حوصلہ افزائی کرنا ہے۔اس سلسلے میں عوامی بہبود کیلئے بھیم یوپی آئی کیو آر کوڈ کے سلسلے میں خوانچہ والوں کی ڈیجیٹلی اور بورڈنگ کیلئے 45 دن کی خصوصی مہم میں شرکت کیلئے پانچ کمپنیوں نے اتفاق کیاہے ،ان میں پے ٹی ایم ،فون پے ، بھارت پے،ایم سوائپ اور ایسے ویئر شامل ہیں۔
اس مہم کو ملک بھر میں 223 شہروں میں چلایا جائے گااور مختلف شہری ،مقامی اداروں کے تحت تقریباً 868184 خوانچہ والوں کو آن بورڈ کیا جائے گا۔ڈیجیٹل پیمنٹ والی کمپنیاں،ڈیجیٹل ادائیگی کے فائدوں مثلاً سہولت ،فنڈ س کی بلا روک ٹوک منتقلی ،مہارت میں اضافہ ،لاگت میں کمی ،شفافیت اور سکیورٹی کے بارے میں خوانچہ والوں کو واقف کرائیں گے،وہ ایک چھوٹے ٹرانزیکشن کے ذریعہ خوانچہ والوں کو ڈیجیٹل ادائیگی قبول کرنا سکھائیں گےاور ڈیجیٹل طریقہ سے ادائیگی قبول کرنے اور ادائیگی کرنے کیلئے متوقع مزید مدد بھی فراہم کرائیں گے۔
ڈیجیٹل لین دین میں ڈیجیٹل ادائیگی ٹرانزیکشن اور اسکیم کے تحت قرض کی ادائیگی سے متعلق ڈاٹا شامل ہیں ،اس سے خوانچہ والوں کی کریڈٹ پروفائلنگ میں مدد ملے گی، اس سے خوانچہ والے قرض کے رسمی ایکو سسٹم میں شامل ہوسکیں گے اور اس سے غیر منظم شعبہ کی مالیاتی شمولیت کو تحریک دینے میں مدد ملے گی۔
حالیہ برسوں میں ڈیجیٹل ادائیگی کے استعمال میں زبردست اضافہ دیکھا گیا ہے ۔کووڈ-19 کو روکنے کیلئے سماجی ڈسٹینسنگ کے مقصدکو پورا کرنے میں بھیم یوپی آئی روپے وغیرہ نے بغیر رابطہ والی ادائیگی میں اہم رول ادا کیا ہے۔ کووڈ-19 عالمی وبا نے ڈیجیٹل ادائیگی اختیار کرنے کیلئے شہریوں کے رویہ میں تبدیلی لانے کا کام کیا ہےجو کہ بھیم یوپی آئی ٹرانزیکشن میں زبردست اضافہ سے ظاہر ہوتی ہے۔اپریل 2020 میں ایسے ٹرانزیکشنز کی تعداد 99.95 کروڑ سے بڑھ کر اگست 2021 میں 355.55 کروڑ ہوگئی ۔کورونا وائرس سے پیدا شدہ بحران کے دوران ڈیجیٹل ادائیگی خصوصی طور پر بھیم یو پی آئی کی ادائیگیوں میں کامرس اور کاروبار کو مدد فراہم کرتے ہوئے معیشت کو جاری رکھنے میں نمایاں رول ادا کیا ہے۔
سماجی انصاف اور تفویض اختیارات کی وزارت
پی ایم دکش یوجنا کا نفاذ
سماجی انصاف اور تفویض اختیار کی وزیر مملکت محترمہ پرتیما بھومک نے آج لوک سبھا میں ایک سوال کے تحریری جواب میں درج ذیل معلومات فراہم کیں۔
محکمہ سماجی انصاف اور تفویض اختیار نے کل ہند سطح پر پی ایم-دکش پورٹل پر آن لائن رجسٹریشن کے ذریعے، درج فہرست ذات، دیگر پس ماندہ ذات/اقتصادی طور پر پس ماندہ طبقوں/ڈی نوٹیفائیڈ قبائل سے تعلق رکھنے والے نوجوانوں  اور صفائی کرمچاری بشمول کچرا بیننے والوں کو ہنرمندی کی ٹریننگ دینے کے لیے، سال 21-2020 کے دوران ’پردھان منتری دکشتا اور کوشلتا سمپنّ ہت گرہی‘  اسکیم کی شروعات کی تھی۔ یہ ٹریننگ مفت فراہم کی جاتی ہے اور اسے تین کارپوریشنوں کے ذریعے نافذ کیا جا رہا ہے، جن کے نام ہیں قومی مالیاتی اور ترقیاتی کارپوریشن برائے درج فہرست ذات ، قومی مالیاتی اور ترقیاتی کارپوریشن برائے پس ماندہ طبقات  اور قومی صفائی کرمچاری مالیاتی اور ترقیاتی کارپوریشن ، جو متعلقہ ہدفی گروہوں کو اپنی خدمات پہنچا رہے ہیں۔ اس اسکیم کا بنیادی مقصد ہدف شدہ نوجوانوں کو طویل مدتی اور قلیل مدتی ہنرمندی فراہم کرکے ان کی ہنرمندی کی سطحوں کو بڑھانا، اور اس کے بعد انہیں روزگار/ ذاتی روزگار کے لائق بنانا ہے۔
اسکیم کے تحت 21-2020 سے تربیت فراہم کرنے کے بعد جن امیدواروں کو پلیس منٹ دیا گیا ہے، ان کی تفصیلات درج ذیل ہیں:
|
|
سال
|
|
ٹریننگ کی شروعات
|
|دی گئی پلیس منٹ
|
|
2020-21
|
|
32097
|
|
14970
|
|
2021-22
|
|
42002
|
|
2356پلیس منٹ کی کارروائی امتحان اور سرٹیفکیٹ فراہم کرنے کے بعد انجام دی جاتی ہے۔
آندھرا پردیش میں ہدف شدہ مستفیدین کو 21-2020 اور 22-2021 کے دوران ٹریننگ کی شروعات اور پلیس منٹ دیے جانے کی تفصیلات نیچے پیش کی گئی ہیں:
|
|
ریاست
|
|
2020-21
|
|
2021-22
|
|

|
||
|

|
||
|
آندھرا پردیش
|
|
870
|
|
215
|
|
2167
|
|
64پلیس منٹ کی کارروائی امتحان اور سرٹیفکیٹ فراہم کرنے کے بعد انجام دی جاتی ہے۔
پی ایم-دکش یوجنا کے تحت ہنرمندی کی ٹریننگ کے پروگرام، ہنرمندی کے فروغ اور صنعت کاری کی وزارت  کے ذریعے وقتاً فوقتاً جاری کیے گئے قومی ہنرمندی کی لیاقتوں کے فریم ورک  کے مطابق منعقد کیے جاتے ہیں۔پی ایم-دکش یوجنا کے تحت ایم ایس ڈی ای کے ذریعے تیار کردہ اور منظور شدہ ہنرمندی کی ٹریننگ کے پروگرام کا نصاب پڑھایاجاتا ہے۔
سردست، ایسی کوئی تجویز نہیں ہے۔
وزارت دفاع
بھارتی فضائیہ کا دوسری مارشل ارجن سنگھ میموریل بین الاقوامی ہاکی ٹورنامنٹ 2019
نئی دہلی ، 62؍اپریل : دوسرا مارشل بھارتی فضائیہ ارجن سنگھ میموریل بین الاقوامی ہاکی ٹورنامنٹ کا انعقاد آسٹرو ٹرف ہاکی گراونڈ ، 3بیس ریپیر ڈیپو، ایئرفورس ، چنڈی گڑھ میں 15اپریل سے 25اپریل ، 2019 تک کیاگیاتھا ۔
اس ٹورنامنٹ میں کل 16ٹیموں نے حصہ لیا۔بین الاقوامی سطح پرمقبول بنانے کے لئے ہندوستانی منتخبہ ٹیموں کے علاوہ ، بنگلہ دیش اور سری لنکاکی فضائیہ کی ٹیموں نے بھی اس ایڈیشن میں شرکت کی ۔
ان مقابلوں کی افتتاحی تقریب کے اہتمام 16اپریل ،2019 کو کیاگیاتھا۔ایئرمارشل آرکے ایس شیرا اے وی ایس ایم وی ایس ایم ، فضائیہ کے آفیسرکمانڈنگ ان چیف ، مینٹننس کمانڈ اس موقع پر مہمان ذی وقار تھے ۔
پی وی ایس ایم ، اے وی ایس ایم ، وائی ایس ایم ، وی ایم اے ڈی سی ، فضائیہ کے سربراہ ایئرچیف مارشل بی ایس دھنوانے ان مقابلوں کی اختتامی تقریب کو رونق بخش دی ۔ اس ٹورنامنٹ کا آخری میچ آج انٹگریٹڈ کوچ فیکٹری ، چینئی اور جنوب مرکزی ریلوے ، حیدرآباد کے درمیان کھیلاگیا۔
۔۔۔۔۔۔۔۔۔۔۔۔۔۔
U-1968
(Visitor Counter : 32
وزیراعظم کا دفتر
وزیر اعظم نے برطانیہ کے وزیر اعظم کا عہدہ سنبھالنے پر رشی سونک سے بات کی
وزیراعظم جناب نریندر مودی نے رشی سونک سے بات کی اور برطانیہ کا وزیر اعظم بننے پر انہیں مبارکباد دی۔
وزیراعظم نے ٹوئٹ کیا؛
’’آج @RishiSunak سے بات کرکے خوشی ہوئی۔ انہیں برطانیہ کے وزیر اعظم کا عہدہ سنبھالنے پر مبارکباد دی۔ ہم اپنی جامع اسٹریٹجک پارٹنرشپ کو مزید مضبوط کرنے کے لیے مل کر کام کرتے رہیں گے۔ ہم نے جامع اور متوازن ایف ٹی اے کو جلد حتمی شکل دینے کی اہمیت پر بھی اتفاق کیا۔‘‘
وزارت دفاع
آپریشن سمدر سیتو – آئی این ایس ایراوت 198 ہندوستانی شہریوں کو مالدیپ سے وطن واپس لایا
نئی دہلی، 23/جون 2020 ۔ ہندوستانی بحریہ کے ذریعے ’آپریشن سمدر سیتو‘ کے لئے تعینات آئی این ایس ایراوت آج یعنی 23 جون 2020 کو صبح سویرے توتی کورین بندرگاہ میں ان 198 ہندوستانی شہریوں کو لے کر داخل ہوا جو اس جہاز پر مالدیپ کے شہر مالے میں سوار ہوئے تھے۔ اس طرح سے ہندوستانی بحریہ اب تک 2386 ہندوستانی شہریوں کو مالدیپ سے ہندوستان واپس لاچکی ہے۔ ہندوستانی شہریوں کو جہاز پر سوار کرانے کی سہولت مالدیپ میں واقع ہندوستانی مشن کے ذریعے فراہم کرائی گئی۔ لوگوں کو جہاز پر مطلوبہ طبی جانچ کے بعد سوار کرایا گیا۔ سمندری سفر کے دوران کووڈ سے متعلق سیفٹی پروٹوکول پر سختی سے عمل کیا گیا۔
مالدیپ سے باہر نکال کر لائے گئے لوگوں کا توتی کورین میں مقامی انتظامیہ نے خیرمقدم کیا۔ یہاں پر تیزی کے ساتھ جہاز سے اتارنے، صحت کی جانچ، امیگریشن اور ٹرانسپورٹیشن کے بندوبست کئے گئے۔
آج لائے گئے لوگوں کو ملاکر ہندوستانی بحریہ نے مالدیپ، سری لنکا اور ایران سے موجودہ وبا کے دوران 3305 ہندوستانی شہریوں کو وطن واپس لانے کا کام انجام دیا ہے۔
امور صارفین، خوراک اور عوامی تقسیم کی وزارت
گھریلو قیمتوں کو قابو میں رکھنے کے لیے خوردنی تیل کی درآمد پر رعایتی کسٹم ڈیوٹی میں مارچ 2023 تک توسیع کر دی گئی
بالواسطہ ٹیکس اور کسٹم کے مرکزی بورڈ  نےاپنی ایک نوٹیفکیشن نمبر 46/2022- کسٹم مورخہ 31 اگست 2022 کے مطابق مخصوص خوردنی تیل پر موجودہ رعایتی درآمدی ڈیوٹی کو 31 مارچ 2023 تک بڑھا دیا ہے۔ اس اقدام کا مقصد گھریلو سپلائی میں اضافہ اور قیمتوں کو قابو میں رکھنا ہے۔
نوٹیفکیشن کے مطابق خوردنی تیل کی درآمد پر رعایتی کسٹم ڈیوٹی میں مزید 6 ماہ کی توسیع کر دی گئی ہے، جس کا مطلب ہے کہ نئی آخری تاریخ اب مارچ 2023 ہو گی۔ عالمی قیمتوں میں کمی کے باعث خوردنی تیل کی قیمتوں میں کمی کا رجحان رہا ہے۔ گرتی ہوئی عالمی شرحوں اور کم درآمدی محصولات کے ساتھ، ہندوستان میں خوردنی تیل کی خوردہ قیمتیں کافی گر گئی ہیں۔
خام پام آئل، آر بی ڈی پامولین، آر بی ڈی پام آئل، خام سویا بین آئل، ریفائنڈ سویا بین آئل، خام سورج مکھی کے تیل اور ریفائنڈ سورج مکھی کے تیل پر موجودہ ڈیوٹی کے ڈھانچے میں 31 مارچ 2023 تک تبدیلی نہیں ہوگی ۔ پام آئل، سویا بین آئل اور سورج مکھی کے تیل کی خام اقسام پر درآمدی ڈیوٹی فی الحال صفر ہے۔ تاہم، 5 فیصدزرعی سیس اور 10 فیصد سوشل ویلفیئر سیس کو مدنظر رکھتے ہوئے ، ان تینوں خوردنی تیلوں کی خام اقسام پر موثر ڈیوٹی 5.5 فیصد تک پہنچ جاتی ہے۔
پامولین اور ریفائنڈ پام آئل کی ریفائنڈ اقسام پر بنیادی کسٹم ڈیوٹی 12.5 فیصد ہے جبکہ سماجی بہبود سیس 10 فیصد ہے۔ لہذا، موثر ڈیوٹی 13.75 فیصد ہے۔ ریفائنڈ سویابین اور سورج مکھی کے تیل کے لیے بنیادی کسٹم ڈیوٹی 17.5 فیصد ہے اور 10 فیصد سماجی بہبود کے سیس کو مدنظر رکھتے ہوئے، موثر ڈیوٹی 19.25 فیصد بنتی ہے۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
10950
(Visitor Counter : 88
وزارت دفاع
میک ان انڈیا پروگرام کے تحت ساز و سامان کی تیاری
نئی دہلی،15 مارچ، 2021/ دفاع کے شعبے میں میک ان انڈیا اقدام پر مختلف پالیسی اقدامات کے ذریعے عمل درآمد کیا جاتا ہے ۔ ان اقدامت سے دیسی ڈیزائن کو فروغ ملتا ہے اور دفاعی سازو سامان کی تیاری کو فروغ ملتا ہے۔ ان اقدامات میں دفاعی سازو سامان کی خریداری کے عمل ڈی اے پی 2020 کے تحت گھریلو وسائل کے بڑے ساز و سامان کی خریداری کو ترجیح دینا شامل ہے۔
ڈی اے پی 2020 : 101 چیزوں کی منفی فہرست کا اجرا جن کی درآمدات پر پابندی ہوگی؛ صنعتی لائسنسنگ کے عمل کو آسان بنانا۔ ایس بی آئی پالیسی میں نرمی لانا ، سامان کی تیاری کو آسان بنانا، دفاعی مہارت  اسکیم کے لیے اختراعات کی شروعات اور سرکاری خرید کے آرڈر 2017 پر عمل درآمد کرنا۔
پچھلے دو مالی برسوں 19-2018 سے 20-2019 اور رواں مالی سال 21-2020  حکومت نے 112 دفاعی تجاویز کی ضرورت کو منظوری دی۔ ان تجاویز کی مالیت تقریباً 199860 کروڑ روپے ہے۔
155 ایم ایم ہتھیار بند توپ نظام دھنش ، پُل بچھانے والا ٹینک، ٹی – 72 ٹینک کے لیے حرارتی طور پر تصویر بنانے والے مارک دو ، ہلکے لڑاکہ جہاز تیجس ، آکاش ، زمین سے ہوا میں مار کرنے والے میزائل نظام ۔
آبدوز ، آئی این ایس کلوری ، آئی این ایس چنئی ، آب دوز شکن جنگی ہتھیار کورویٹ ، ارجن بکتربند رپیئر اور ریکوری گاڑی ، لینڈنگ کرافٹ یوٹی لیٹی وغیرہ کی تیاری ، حکومت کے اقدام میک ان انڈیا کے تحت پچھلے کچھ برسوں میں کی گئی ہے۔
حکومت کی خریداری کی مختلف ضرورتوں کے لیے ٹھیکے دفاعی شعبے میں گھریلو ، سرکاری پرائیویٹ شعبے کی کمپنیوں کو دیئے گئے ہیں۔ ان کمپنیوں میں اتر پردیش میں واقع کمپنیاں بھی شامل ہیں۔ اس کے علاوہ او ایف بی اینڈ بی پی ایس یو نے بھارتی کمپنیوں کو آرڈر دیئے ہیں جن میں اتر پردیش میں قائم کمپنیاں بھی شامل ہیں۔ یہ آرڈرس مختلف ساز و سامان کی سپلائی کے لیے ہیں۔ اس کے علاوہ حکومت نے اتر پردیش میں دفاعی صنعت کی راہداری بھی قائم کی ہے ۔ جس کے 6 مراکز علی گرھ، آگرہ، چتر کوٹ ، جھانسی ، لکھنؤ اور کانپور میں قائم ہیں۔
یہ جانکاری راجیہ سبھا میں آج دفاع کے وزیر مملکت جناب سری پدنائک نے جناب راج منی پٹیل کے ایک سوال کے تحریری جواب میں فراہم کی۔
۔۔
م ن ۔ اس۔ ت ح ۔
U – 2571
(Visitor Counter : 156
صحت اور خاندانی بہبود کی وزارت
ریاستوں/ مرکز کے زیر انتظام علاقوں میں کووڈ-19 خوراک کی دستیابی سے متعلق تازہ ترین معلومات
ریاستوں/ مرکز کے زیر انتظام علاقوں کو 193.53کروڑ سے زیادہ ویکسین کی خوراکیں فراہم کی گئی ہیں
ریاستوں/مرکز کے زیر انتظام علاقوں کے پاس اب بھی 14.93کروڑسے زیادہ غیر استعمال شدہ خوراکیں دستیاب ہیں، جن کا استعمال کیا جانا ہے۔
مرکزی حکومت پورے ملک میں کووڈ-19 ٹیکہ کاری کی رفتار کو تیز کرنے اور اس کے دائرہ کار میں وسعت لانے کے لئے پابند عہد ہے۔ ملک بھر میں کووڈ 19 ٹیکہ کا ری کا آغاز 16 جنوری 2021 کو کیا گیا تھا۔ کووڈ 19 ٹیکہ کاری کے ہمہ گیر نئےمرحلے یعنی سب کو ویکسین کا آغاز21 جون 2021 کو کیا گیاتھا۔ ویکسین کی مزید دستیابی کے ذریعے ٹیکہ کاری مہم کی رفتارمیں اضافہ کردیا گیا ہے، ریاستوں اور مرکز کے زیر انتظام علاقوں کو بہتر منصوبہ بندی کے ذریعے ویکسین کی پیشگی دستیابی کو یقینی بنایا گیا ہے اور سپلائی چین کو آسان بنایا گیا ہے۔
ملک گیر ٹیکہ کاری مہم کے حصے کے طور پر بھارتی حکومت، ریاستوں اور مرکز کے زیر انتظام علاقوں کوکووڈ ویکسین مفت دستیاب کراکے ، ان کی مدد کررہی ہے۔ کووڈ -19 ٹیکہ کاری مہم کے ہمہ گیر یعنی سب کو ویکسین کے نئے مرحلے میں، مرکزی حکومت ملک میں ویکسین مینو فیکچررز کے ذریعے تیار کی جارہی ویکسین کی 75 فیصدخریداری اور سپلائی  ریاستوں اور مرکز کے زیر انتظام علاقوں کو فراہم کرا رہی ہے۔
|
|
ویکسین کی خوراک
|
|

|
|
سپلائی کی گئیں خوراک
|
|
1,93,53,58,865
|
|
دستیاب خوراک
|
|
14,93,35,105
بھارت سرکار  اور ریاستی سرکارکے ذریعےبراہ رست خریداری زمرے کے تحت ریاستوں و مرکز کے زیر انتظام علاقوں کو 193.53کروڑ سے زیادہ  ٹیکےفراہم کرائے جاچکے ہیں۔
ریاستوں/ مرکز کے زیر انتظام علاقوں کے پاس ابھی 14.93کروڑ سے زیادہ  غیر استعمال شدہ ٹیکے دستیاب ہیں، جنہیں استعمال میں لایا جانا باقی ہے۔
وزارات ثقافت
شنگھائی تعاون تنظیم  ممالک کے ساتھ ہندوستان کے تہذیبی روابط پر توجہ مرکوز کرنے کے ساتھ 14-15 مارچ کو ’’مشترکہ بدھسٹ ورثہ‘‘ پر بین الاقوامی کانفرنس منعقد ہوگی
’’مشترکہ بدھسٹ ورثہ‘‘ پر ایک بین الاقوامی کانفرنس 14-15 مارچ کو وگیان بھون، نئی دہلی میں ہوگی، جس میں شنگھائی تعاون تنظیم  ممالک 2023 کے ساتھ ہندوستان کے تہذیبی رشتوں پر توجہ مرکوز ہوگی۔
ایس سی او کی ہندوستان کی قیادت  میں یہ تقریب اپنی نوعیت کی پہلی تقریب ہوگی، جو ’’مشترکہ بدھسٹ وراثت‘‘ پر تبادلہ خیال کے لئے مرکزی ایشیائی، مشرقی ایشیائی، جنوب ایشیائی اور عرب ممالک کو ایک مشترکہ پلیٹ فارم پر لانے کا کام کرے گی۔ ایس سی او ممالک، رکن ممالک، مشاہد ممالک اور مذاکراتی شراکت داروں پر مشتمل ہیں، جن میں چین، روس اور منگولیا شامل ہیں۔ 15 سے زائد اسکالرز – مندوبین اس موضوع پر تحقیقی مقالے پیش کریں گے۔ ان ماہرین کا تعلق ڈن ہوانگ ریسرچ اکیڈمی، چین؛ انسٹی ٹیوٹ آف ہسٹری، آرکیالوجی اینڈ ایتھنولوجی، کرغزستان؛ ریاستی میوزیم آف دی ہسٹری آف ریلیجن، روس؛ نیشنل میوزیم آف اینٹی کوئٹیز آف تاجکستان؛ بیلاروسین اسٹیٹ یونیورسٹی اینڈ انٹرنیشنل تھیرواڈا بدھسٹ مشنری یونیورسٹی، میانمار وغیرہ سے ہے۔
دو روزہ پروگرام کا اہتمام وزارت ثقافت، وزارت خارجہ اور بین الاقوامی بدھسٹ کنفیڈریشن  کے ذریعے کیا جا رہا ہے۔ اس تقریب میں بدھ مت کے متعدد ہندوستانی اسکالرز بھی شرکت کریں گے۔ شرکاء کو دہلی کے کچھ تاریخی مقامات کی سیر کرانے کا بھی موقع ملے گا۔
کانفرنس کا مقصد شنگھائی تعاون تنظیم کے ممالک کے مختلف عجائب گھروں  کے مجموعوں میں وسطی ایشیا کے بدھ مت کے فن، آرٹ کے انداز، آثار قدیمہ کے مقامات اور نوادرات کے درمیان غیر ثقافتی روابط کو دوبارہ قائم کرنا اور مشترکات کو تلاش کرنا ہے۔
اس دنیا کے قدرتی عجائبات میں سے ایک، زمانہ قدیم سے نظریات کا ارتقاء اور پھیلاؤ ہے۔ ناقابل تسخیر پہاڑوں، وسیع سمندروں اور قومی سرحدوں کو آسانی کے ساتھ پار کرکے جو تصورات دور دراز کے علاقوں میں اپنی جگہ بناتے ہیں، وہ موجودہ ثقافت سے مل کر خوش حال بنتے ہیں۔ اسی طرح بدھ کی اپیل کی انفرادیت ہے۔
اس کی آفاقیت نے وقت اور جگہ دونوں کو عبور کیا۔ اس کے انسانی نقطہ نظر نے فن، فن تعمیر، مجسمہ سازی اور انسانی شخصیت کی لطیف صفات کو سمیٹ لیا، جس کا اظہار ہمدردی، بقائے باہم، پائیدار زندگی اور ذاتی ترقی کی شکل میں ہوا۔
یہ کانفرنس ذہنوں کی ایک منفرد ملاقات ہوگی، جہاں مختلف جغرافیائی خطوں سے تعلق رکھنے والے ممالک، مشترکہ تہذیبی وراثت کی بنیاد پر ایک مشترکہ دھاگے میں پروئے ہوئے ہیں، جسے بدھ مت کے مشنریوں نے مضبوط کیا، جنھوں نے مختلف ثقافتوں، برادریوں اور خطوں کو یکجا کرنے میں اہم کردار ادا کیا۔ برصغیر ہند اور ایشیا دو دن تک مختلف موضوعات پر تبادلہ خیال کریں گے، جس میں پرانے رشتوں کو مستقبل میں جاری رکھنے کے طریقے وضع کیے جائیں گے۔
صدر جمہوریہ کا سکریٹریٹ
پریس کمیونیکے
نئیدہلی11دسمبر۔صدرجمہوریہ ہند نے آئین ہند کی دفعہ 25 کی شق کے تحت وزیراعظم کی سفارش پر وزارتی کونسل سے جناب اوپیندر کشواہا کا استعفیٰ فوری طورسے منظور کرلیا ہے ۔
۰۰۰۰۰۰۰۰۰۰۰۰۰۰۰۰۰۰۰۰۰
U-6168
(Visitor Counter : 46
وزیراعظم کا دفتر
وزیراعظم نے اکھاڑا پریشد کے صدر جناب نریندر گری کے انتقال پر اظہار تعزیت کیا
نئی دہلی،20 ستمبر 2021:
وزیراعظم جناب نریندر مودی نے اکھاڑا پریشد کے صدر جناب نریندر گری کے انتقال پر گہرے صدمے کا اظہار کیا ہے۔
ایک ٹویٹ پیغام میں وزیر اعظم نے کہا: "اکھاڑا پریشد کے صدر شری نریندر گری جی کا انتقال انتہائی پرملال ہے۔ روحانی روایات کے تئیں وقف ہو کر انھوں نے سنت سماج کی متعدد دھاراؤں کو متحد کرنے میں اہم کردار ادا کیا تھا۔ بھگوان انھیں اپنے قدموں میں جگہ دے۔ اوم شانتی!"
وزیراعظم کا دفتر
وزیر اعظم مودی اور نیپال کے وزیر اعظم اولی نے مشترکہ طور پر موتی ہاری۔ املیکھ گنج  پائپ لائن کا ویڈیو کانفرنس کے ذریعہ افتتاح کیا
نئی دلّی، 10 ستمبر / وزیر اعظم جناب نریندر مودی اور نیپال کے وزیر اعظم اولی نے سرحد پار پیٹرولیم مصنوعات پائپ لائن کا مشترکہ طور پر ویڈیو کانفرنس کے ذریعہ افتتاح کیا۔
وزیر اعظم جناب نریندر مودی اور نیپال کے وزیر اعظم عزت مآب کے پی شرما اولی نے آج جنوب ایشیا کے اولین سرحد پار پیٹرولیم مصنوعات پائپ لائن کا بھارت میں موتی ہاری سے نیپال میں املیکھ گنج تک پائپ لائن کا ویڈیو کانفرنس کا ذریعہ افتتاح کیا۔
اس موقع پر وزیر اعظم اولی نے اس اہم رابطہ پروجیکٹ کی مقررہ وقت سے قبل تکمیل اور اس پر جلد عمل در آمدکے لئے بھارت کی ستائش کی ۔
وزیر اعظم مودی نے کہا کہ 69 کلو میٹر طویل موتی ہاری۔ املیکھ گنج پائپ لائن دو ملین میٹر ک ٹن سالانہ کی صلاحیت کی حامل ہے اور نیپال کے لوگوں کو قابل برداشت قیمت پر صاف ستھری پیٹرولیم مصنوعات فراہم کرائے گی۔ انہوں نے وزیر اعظم اولی کے اس اعلان کا خیر مقدم کیا جس میں انہوں نے نیپال میں پیٹرولیم مصنوعات کی قیمتوں میں دو روپئے فی لیٹر کی تخفیف کا اعلان کیا ہے۔
وزیر اعظم مودی نے محسوس کیا کہ بھارت اور نیپال کے درمیان اشتراک کے فروغ کے لئے با قاعدہ اعلیٰ سطحی سیاسی تبادلے نہایت اہمیت کے حامل ہیں۔ انہوں نے اس یقین کا اظہار کیا کہ بھارت اور نیپال کے باہمی تعلقات مزید مستحکم ہوں گے اور متعدد شعبوں میں تعلقات میں اضافہ ہو گا۔
وزیر اعظم اولی نے وزیر اعظم جناب نریندر مودی کو نیپال کا دورہ کرنے کی دعوت دی جسے وزیر اعظم مودی نے قبول کر لیا۔
۔۔۔۔۔۔
U.4099
(Visitor Counter : 74
زراعت اور کاشتکاروں کی فلاح و بہبود کی وزارت
زراعت اور کسانوں کی بہبود کےسکریٹری  اور دیہی ترقی کےسکریٹری  نے ریاستوں/مرکز کےزیر انتطام علاقوں کے ساتھ ایک ہائبرڈ میٹنگ کی تاکہ دونوں محکموں کے درمیان ہم آہنگی کے ذریعے ایس ایچ جی ارکین کو زراعت کی سہولیات میں اضافہ کیا جا سکے
حکومت ہند کی زراعت اور کسانوں کی بہبود اور دیہی ترقی کی وزارتوں نے ذاتی مدد کےگروپ  کے اراکین کی فلاح و بہبود کے لیے اپنی سرگرمیوں اور پروگراموں میں ہم آہنگی کے لیے، مرکزی سطح پر ٹھوس کوششیں کی ہیں۔ ملک بھر میں ہم آہنگی کے اس اقدام کو تحریک دینے کے لیے، سیکریٹری  اور سیکریٹری  کی مشترکہ صدارت میں، آج یہاں ہائبرڈ موڈ  میں ایک میٹنگ ہوئی۔ حکومت ہند کے دونوں محکموں کے ایڈیشنل سکریٹریوں اور جوائنٹ سکریٹریوں کی شخصی موجودگی کے علاوہ مختلف ریاستوں/ مرکز کے زیر انتظام علاقوں سے دونوں محکموں کے پرنسپل سکریٹری/ کمشنروں کی سطح کے تقریباً 80 افسران نے ورچول طور پر حصہ لیا۔
دونوں سیکرٹریوں نے ملک میں ریاستی، ضلع، بلاک اور پنچایت کی سطح پر، زراعت اور کسانوں کی بہبود اور دیہی ترقی کی وزارت کے درمیان ہم آہنگی پر زور دیا۔ یہ بھی تجویز کیا گیا کہ یونین اور ریاستیں، دونوں متعلقہ محکموں کے ساتھ ہم آہنگی کو مضبوط بنانے اور نگرانی کرنے کے لیے، سہ ماہی میٹنگوں کا اہتمام کریں۔ کمیونٹی ریسورس پرسنز  کی خدمات کا بطور توسیعی کارکنان اور سالانہ ایکشن پلانز میں ہم آہنگی، وہ دیگر شعبے تھے جن پر چیئرس نے زور دیا۔ گاؤں کی سطح پر مؤثر اتحاد کے لیے گرام پنچایت ترقیاتی منصوبہ  کو مقامی ضروریات کے مطابق مضبوط کیا جانا چاہیے۔
مدھیہ پردیش، کرناٹک، تمل ناڈو، اڈیشہ، بہار، مغربی بنگال، اتر پردیش، میزورم اور منی پور جیسی ریاستوں نے مختلف پروگراموں جیسےکہ آر کے وی وائی، بیج کی پیداوار، کسٹم ہائرنگ سینٹرز، باغبانی، اورتبدیلی کی کوششوں کے ذریعے نچلی سطح پر ایس ا یچ جیز اورایف پی اوز کی مدد سے، مؤثر نفاذ کے لیے اٹھائے گئے اقدامات کو شراکت کیا۔
یہ فیصلہ کیا گیا کہ حکومت ہند کے افسران کی ایک یا دو ریاستوں کے افسران کے لائن ڈپارٹمنٹس کے تمام افسران کے ساتھ، ایک نمونہ میٹنگ منعقد کی جائے تاکہ مختلف اسکیموں کے نفاذ کے لیے ’’پورے حکومت کے نقطہ نظر‘‘ کے ساتھ بہتر ہم آہنگی پیدا کی جا سکے۔یہ بھی فیصلہ کیا گیا کہ دونوں وزارتوں کے افسران کو تمل ناڈو کے کنورجنسی ماڈل کا مطالعہ کرنے کے لیے تمل ناڈو کا دورہ کرنا چاہیے جہاں اس کی مؤثر طریقے سے نگرانی، ضلع کلکٹروں کے ذریعے متواتر میٹنگوں کے ذریعے کی جاتی ہے اور اسے نقل کے لیے دوسری ریاستوں میں بھی پھیلایا جانا چاہیے۔
جل شکتی وزارت
قومی آبی مشن نے پانی کے استعمال کی کارگری کو بہتر بنانے کے لیے انڈین پلمبنگ ایسوسی ایشن کے ساتھ معاہدہ کیا
ایم او یو پانی کے استعمال کی کارگری کو بڑھانے کے مقصد کو فروغ دینے میں مدد کرے گا: محترمہ ارچنا ورما،ایڈیشل سکریٹری و ایم ڈی، نیشنل واٹر مشن
انڈین پلمبنگ ایسوسی ایشن گھریلو سیکٹر میں پانی کے استعمال کی کارگری کو 50-60 فیصدتک بڑھانے اور پانی کے استعمال کو 135ایل پی سی ڈی سے 60 ایل پی سی ڈی کرنے کے لیے مکمل تعاون کرے گی: صدر، انڈین پلمبنگ ایسوسی ایشن
بیورو آف واٹر یوز ایفیشینسی ، نیشنل واٹر مشن ، وزارت جل شکتی اور انڈین پلمبنگ ایسوسی ایشن کے درمیان بارش کے بارے میں بیداری پیدا کرنے اوراس کے فروغ کے ذریعہ واٹر پازیٹوانڈیا کے لیے پانی کی کٹائی کے ڈھانچے، لو فلو فکسچر اور سینیٹری ویئر، گرے اور بلیک واٹرٹریٹمنٹ،موجودہ ماحول کا واٹر آڈٹ کے مفاہمت نامے پر دستخط کیے گئے۔ ۔ اس مفاہمت نامے پر محترمہ ارچنا ورما، ایڈیشنل سکریٹری اور مشن ڈائریکٹر، نیشنل واٹر مشن، وزارت جل شکتی اور جناب گرمیت سنگھ اروڑہ، قومی صدر، اوکھلا، نئی دہلی میں واقع انڈین پلمبنگ ایسوسی ایشن کی جانب سے دستخط کیے گئے۔
قومی آبی مشن کی مشن ڈائریکٹر اور ایڈیشنل سکریٹری محترمہ ارچنا ورما نے اس موقع پر خطاب کرتے ہوئے زور دے کر کہا کہ پانی کے استعمال کی کارگری کے بیورو کے لیے آج کا دن تاریخی دن ہے کیونکہ ان فکسچر کو فعال طور پر فروغ دے رہا ہے جو پانی کے تئیں حساس ہیں اور پانی کا کم استعمال کرتے ہیں۔ مفاہمت نامے سے پانی کے استعمال کی کارکردگی کو بڑھانے کے مقصد کو فروغ دینے میں مدد ملے گی۔
جناب گرمیت اروڑہ، قومی صدر، انڈین پلمبنگ ایسوسی ایشن نے مزید کہا کہ ان کی تنظیم گھریلو سیکٹر میں پانی کے استعمال کی کارگری کو 50-60 فیصد تک بڑھانے کے لیے مکمل تعاون کرے گی ۔ انہوں نے نیٹ زیرو واٹر بلڈنگز کے ہدف کو حاصل کرنے کے لیے تعمیر شدہ ماحول  کے پانی کے آڈٹ پر مزید زور دیا۔
قومی آبی مشن کا ہدف 4 پانی کے استعمال کی کارکردگی میں 20 فیصد اضافہ کرنا ہے۔ ایم او یو پر دستخط قومی آبی مشن، وزارت جل شکتی کے مقصد 4 کو پورا کرنے میں ایک اہم قدم ہے۔ مفاہمت نامے کی دفعات 24 ابواب  اور ملک بھر میں پھیلے ہوئے انڈین پلمبنگ ایسوسی ایشن کے 6500 سے زیادہ اراکین کے ساتھ، قومی آبی مشن، وزارت جل شکتی کے مقصد کو نافذ کرنے اور فروغ دینے کی طرف مرکوز ہیں۔ مفاہمت نامے کے مطابق، این ڈبلیو ایم اورآئی پی اےعوامی تعلیم، آگاہی اور آؤٹ ریچ پروگرام اور واٹر اسٹیورڈ شپ کی فراہمی اور فروغ کے لیے مل کر کام کریں گے۔ پانی کی سرکلر اکانومی پر توجہ مرکوز کی جائے گی جس میں گرے واٹر کا استعمال شامل ہیں۔ مفاہمت نامے میں مزید کہا گیا ہے کہ ا ین ڈبلیو ایم اورآئی پی اےبارش کے پانی کی ذخیرہ اندوزی اور آبی ذخائر کو ری چارج کرنے کے لیے فروغ دینے اور بیداری پیدا کرنے کے لیے مل کر کام کریں گے۔ مزید برآں این ڈبلیو ایم اورآئی پی اے بنیادی طور پر شہری منظر نامے میں استعمال شدہ پانی کی بحالی کو فروغ دینے کے لیے بھی مل کر کام کریں گے۔
سٹرک ٹرانسپورٹ اور شاہراہوں کی وزارت
جناب نتن گڈکری نے ہریانہ کے سونی پت، کرنال اور امبالہ میں 3 ہزار 835 کروڑ روپے کی لاگت سے 4 قومی شاہراہ پروجیکٹوں کا افتتاح اور سنگ بنیاد رکھا
سڑک، نقل وحمل اور شاہراہوں کے مرکزی وزیر جناب نتن گڈکری نے ہریانہ کے سونی پت، کرنال اور امبالہ میں 3 ہزار 835 کروڑ روپے کی لاگت سے 4 قومی شاہراہ پروجیکٹوں کا افتتاح اور سنگ بنیاد رکھا۔ اس کے افتتاح کے وقت ہریانہ کے وزیر اعلیٰ جناب منوہر لال کھٹر، نائب وزیر اعلیٰ جناب دشنیت چوٹالہ اور دیگر اراکین پارلیمنٹ، اراکین اسمبلی اور افسران موجود تھے۔
دہلی سے سونی پت میں پانی پت کے لیے 24 کلو میٹر کی کل لمبائی کے ساتھ 890 کروڑ روپے کی لاگت سے 8 لین والے قومی شاہراہ 44 پر 11 فلائی اوورس کی تعمیر سے ہریانہ، پنجاب اور جموں وکشمیر کے اقتصادی علاقوں کو بہتر کنکٹویٹی فراہم ہوگی۔ دہلی سے پانی پت کے لیے یہ شاہراہ زرعی علاقوں کو صنعتی علاقوں سے جوڑے گی، جس سے اشیا اور تیار مصنوعات کے نقل وحمل میں سہولت حاصل ہوگی۔ دہلی- پانی پت کوریڈور سے ہریانہ، پنجاب، ہماچل پردیش اور جموں وکشمیر جانے والے سیاحوں کی آمد ورفت میں آسانی ہوگی۔
1690 کروڑ روپے کے قومی شاہراہوں، کرنال گرین فیلڈ 35 کلو میٹر 6 لین والے رنگ روڈ کی تعمیر نہ صرف ایک سڑک ہے بلکہ آنے والے وقتوں میں خطے کی ترقی اور خوشحالی کے لئے اہم ذریعہ بن جائے گا۔ یہ کرنال شہر کی ٹریفک کو بائی پاس کرے گا اور جموں، پنجاب، ہماچل پردیش، اترپردیش اور جنوبی ہریانہ تک جانے والے مسافروں کو ایک آسان اور پرسکون متبادل فراہم کرے گا۔ اس سے خطے میں آلودگی اور حادثات میں کمی آئے گی۔
جناب نتن گڈکری نے ہریانہ کے امبالہ میں 1255 کروڑ روپے کی لاگت سے 2 قومی شاہراہ پروجیکٹوں کا افتتاح اور سنگ بنیاد بھی رکھا۔